Polyolit

Polyoli eli monenarvoinen alkoholi on alkoholi, jossa on useita hydroksyyliryhmiä. Yksinkertaisimpia polyoleja ovat diolit, joissa on kaksi hydroksyyliryhmää; sellainen on esimerkiksi etaanidioli eli etyleeniglykoli. Tavallisia polyoleja ovat myös glyseroli sekä sokerialkoholit.William N. Hunter: "Alcohols, Polyhydric", teoksessa Kirk-Othmer Encyclopedia of Chemical Technology, John Wiley & Sons, New York, 2000.Peter Werle, Marcus Morawietz, Stefan Lundmark, Kent Sörensen, Esko Karvinen & Juha Lehtonen: "Alcohols, Polyhydric",  teoksessa Ullmann's Encyclopedia of Industrial Chemistry, John Wiley & Sons, New York, 2008.

Polyoleja käytetään polyesterien, polykarbonaattien, polyuretaanien ja epoksien monomeereinä. Esimerkiksi bisfenoli A on tavallinen polykarbonaattimonomeeri. Lisäksi nitraattiesteriräjähteitä valmistetaan vastaavista polyoleista, esimerkiksi nitroglyserolia glyserolista tai pentaerytritolitetranitraattia pentaerytritolista.

Polyvinyylialkoholi on polymeerinen polyoli. Selluloosa, hemiselluloosa ja tärkkelys ovat ulospäin polyoleja, koska niissä vain hydroksyyliryhmät ovat reaktiivisia, mutta ne luokitellaan polysakkarideiksi, koska ne muodostuvat aldehydimonomeereistä – monomeerien keskinäinen sidos on asetaali. Sen sijaan polyetyleeniglykoli ei ole polymeerinen polyoli, vaan polyeetteri, jossa on kuitenkin kaksi hydroksyyliryhmää päissä.

 Lähteet 

Luokka:Alkoholit

da:Sukkeralkohol
gl:Azucre-alcohol
sv:Sockeralkohol
th:น้ำตาลแอลกอฮอล์
zh:糖醇